stanford-oval/wikipedia huggingface dataset:
วังปารุสกวัน

| วังปารุสกวัน |
| --- | --- |
ตำหนักจิตรลดา
th
ข้อมูลทั่วไป
สถานะ: เปลี่ยนสภาพ
ประเภท: วัง
สถาปัตยกรรม: ฟื้นฟูคลาสสิก
ที่ตั้ง: แขวงดุสิต เขตดุสิต
เมือง:  กรุงเทพมหานคร
ประเทศ:  ไทย
พิกัด:  13°46′05″N 100°30′38″E﻿ / ﻿13.76806°N 100.51056°E﻿ / 13.76806; 100.51056
เริ่มสร้าง: พ.ศ. 2446
พิธีเปิด: 5 เมษายน พ.ศ. 2449
เจ้าของ: สำนักนายกรัฐมนตรี
ข้อมูลทางเทคนิค
โครงสร้าง: ก่ออิฐถือปูน
การออกแบบและการก่อสร้าง
สถาปนิก: มารีโอ ตามัญโญ นายสก็อตส์ นายเบย์โรเลรี
ปัจจุบันเป็นที่ตั้งของสำนักข่าวกรองแห่งชาติ และพิพิธภัณฑ์ตำรวจ
ตำหนักสวนจิตรลดา
ห้องเสวยภายในตำหนักจิตรลดา หลังการเปลี่ยนแปลงการปกครอง คณะราษฎรได้ใช้ห้องนี้เป็นที่ประชุม จึงเปรียบเสมือนทำเนียบรัฐบาลแห่งแรกของไทย
วังปารุสกวัน หรือย่อว่า วังปารุสก์  ตั้งอยู่หัวมุมถนนพิษณุโลก ตัดกับถนนราชดำเนินนอก แขวงดุสิต เขตดุสิต กรุงเทพมหานคร เป็นวังที่พระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้สร้างเป็นวังที่ประทับของจอมพล สมเด็จพระเจ้าบรมวงศ์เธอ เจ้าฟ้าจักรพงษ์ภูวนาถ กรมหลวงพิษณุโลกประชานาถ พระราชโอรสในสมเด็จพระศรีพัชรินทราบรมราชินีนาถ พระบรมราชชนนีพันปีหลวง เนื่องในวโรกาสที่ทรงสำเร็จการศึกษาวิชาการทหาร จากประเทศรัสเซีย  เมื่อ พ.ศ. 2449 ปัจจุบันใช้เป็นที่ทำการของสำนักข่าวกรองแห่งชาติ และพิพิธภัณฑ์ตำรวจ
ประวัติ

เริ่มก่อสร้างตั้งแต่ปี พ.ศ. 2446 โดยในวันที่ 30 ธันวาคม มีการจ่ายเงินค่าก่อสร้างกำแพงยาว 275 เมตร รวมเป็นเงิน 22,075 บาท ต่อมาวันที่ 19 เมษายน พ.ศ. 2447 จ่ายค่าก่อสร้างกำแพงส่วนที่เหลืออีกเป็นเงิน 61,173 บาท แต่ยังไม่รวมค่ากระเบื้องหลังคา แรกเริ่มมีสถาปนิก 3 คนช่วยกันออกแบบ คือ นายมารีโอ ตามัญโญ นายสก็อตส์  และนายเบย์โรเลรี แต่ 2 คนป่วยระหว่างการก่อสร้าง นายตามานโญป่วยเป็นอหิวาตกโรคและต้องเดินทางกลับยุโรป ส่วนนายสก็อตส์ป่วยเป็นไข้ทรพิษและเสียชีวิต เหลือแต่นายเบย์โรเลรี รับผิดชอบ จนแล้วเสร็จเมื่อ พ.ศ. 2448  มีพิธีขึ้นพระตำหนักใหม่เมื่อวันที่ 5 เมษายน พ.ศ. 2449  และได้เสด็จประทับพระตำหนักนี้ตลอดพระชนมายุ ลักษณะทางสถาปัตยกรรมเป็นแบบคลาสสิก ก่ออิฐถือปูน ตามแบบวิลลาของอิตาลี ก่ออิฐถือปูน ทาสีครีม เดิมตัวพระตำหนักมี 2 ชั้น โดยชั้นล่างเป็นท้องพระโรง และห้องรับแขก ห้องพักผ่อน ส่วนชั้นบนจัดเป็นบริเวณที่ประทับส่วนพระองค์ ห้องพระชายา ห้องพระบรรทม ห้องแต่งพระองค์ ห้องสรง และห้องทรงพระอักษร ต่อมามีการต่อเติมตัวพระตำหนักเพิ่มเป็น 3 ชั้น โดยชั้นบนจัดเป็นห้องพระบรรทม
ชื่อวังปารุสกวันได้มาจากชื่อสวนของพระอินทร์บนสวรรค์ชั้นดาวดึงส์ มี 4 แห่งคือ สวนมิสกวัน สวนปารุสกวัน สวนจิตรลดาวัน และสวนนันทวัน
ภายในวังปารุสก์ยังมีตำหนักอีกองค์หนึ่ง คือ ตำหนักสวนจิตรลดา ซึ่งแต่เดิมเป็นของพระบาทสมเด็จพระมงกุฎเกล้าเจ้าอยู่หัว ขณะทรงดำรงตำแหน่งสมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร เมื่อพระบาทสมเด็จพระมงกุฎเกล้าเจ้าอยู่หัว เสด็จขึ้นครองราชย์ ทรงย้ายไปประทับที่พระราชวังดุสิต ทรงพระกรุณาโปรดเกล้าฯ พระราชทานตำหนักสวนจิตรลดา แลกเปลี่ยนกับที่ดินบริเวณท่าวาสุกรี ของสมเด็จพระเจ้าบรมวงศ์เธอ เจ้าฟ้าจักรพงษ์ภูวนาถ กรมหลวงพิษณุโลกประชานาถ และโปรดฯ ให้รื้อกำแพงที่คั่นกลางออก รวมตำหนักทั้งสองเข้าด้วยกัน  ส่วนกำแพงสร้างที่ใหม่ทรงให้ประดับตราจักรและกระบอง ซึ่งเป็นตราประจำพระองค์ของสมเด็จพระเจ้าบรมวงศ์เธอ เจ้าฟ้าจักรพงษ์ภูวนาถ กรมหลวงพิษณุโลกประชานาถไว้ที่ประตูกำแพงโดยรอบ
เมื่อสมเด็จพระเจ้าบรมวงศ์เธอ เจ้าฟ้าจักรพงษ์ภูวนาถ กรมหลวงพิษณุโลกประชานาถเสด็จทิวงคต เมื่อ พ.ศ. 2463 พระบาทสมเด็จพระมงกุฎเกล้าเจ้าอยู่หัว  ทรงใช้พระราชอำนาจตามกฎหมายระงับพินัยกรรมของสมเด็จพระเจ้าบรมวงศ์เธอ เจ้าฟ้าจักรพงษ์ภูวนาถ กรมหลวงพิษณุโลกประชานาถ ที่ทรงระบุให้ยกทรัพย์สินทั้งหมดแก่หม่อมเจ้าหญิงชวลิตโอภาส ชายาพระองค์ใหม่  โดยมีพระบรมราชโองการให้โอนวังปารุสกวันกลับคืนเป็นทรัพย์สินส่วนพระมหากษัตริย์
ภายหลังเปลี่ยนแปลงการปกครองในปี พ.ศ. 2475 วังปารุสกวัน เป็นที่ทำการของสำนักงานเลขาธิการรัฐสภา ก่อนจะย้ายไปยังพระที่นั่งอนันตสมาคม  และที่เป็นพำนักของ พระยาพหลพลพยุหเสนา ระหว่างเป็นนายกรัฐมนตรีและพ้นจากตำแหน่งไปแล้ว จนถึงแก่อสัญกรรม ปัจจุบันใช้เป็นที่ทำการของสำนักข่าวกรองแห่งชาติ พิพิธภัณฑ์กรมตำรวจ และอดีตที่ทำการกองบัญชาการตำรวจนครบาล
อนึ่ง มักมีผู้เข้าใจสับสนระหว่างตำหนักปารุสก์กับตำหนักสวนจิตรลดา  โดยที่ตำหนักปารุสก์ คือ พระตำหนักที่อยู่ทางด้านถนนราชดำเนินนอกตัดกับถนนพิษณุโลก  อยู่ติดกับวังจันทรเกษม  ในขณะที่
ตำหนักจิตรลดา คือ ตำหนักที่อยู่ทางด้านถนนราชดำเนินนอกตัดกับถนนศรีอยุธยานั่นเอง
นอกจากนี้ ตำหนักจิตรลดา ยังเคยเป็นสถานที่แข่งขันรายการเกมโชว์ทางโทรทัศน์อัจฉริยะข้ามคืน ล้านที่ 5 อีกด้วย
ลักษณะอาคาร

เป็นอาคารก่ออิฐถือปูน  2-3 ชั้น  มีรูปทรงและ ลวดลายปูนนั้นแบบยุโรป สร้างอย่างวิจิตรบรรจง หลังคาเป็นกระเบื้องว่าว ด้านหน้ามีมุข ยื่นออกมาจากตัวตำหนัก ด้านบนเป็นห้องส่วนตัว ด้านล่างเป็นที่เทียบรถ
มีมุขเทียบรถที่เป็นลักษณะเด่นของสถาปัตยกรรมยุคนี้ เนื่องจาก เริ่มมีการใช้รถเป็นพาหนะแล้ว ซุ้มพระแกลชั้นบน เน้นด้วยลายปูนปั้นแบบตะวันตก ชั้นล่างเน้นด้วยลายรูปโค้งลวดลายคล้ายกับ พระที่นั่งอัมพรสถาน พระราชวังดุสิต สันนิษฐานว่าสร้างในเวลาใกล้เคียง กัน บานพระแกลที่ไม่ได้เป็นกระจกจะเป็น บานเกล็ดไม้ตอนล่างเปิดเป็นบานกระทุ้งได้ ตอนบนเป็นช่องแสงไม้ฉลุลายทุกบาน
สิ่งสืบเนื่อง

พระเจ้าวรวงศ์เธอ พระองค์เจ้าจุลจักรพงษ์ ทรงนิพนธ์หนังสือ เกิดวังปารุสก์ ซึ่งเป็นหนังสืออัตชีวประวัติของพระองค์ โดยให้เหตุผลการตั้งชื่อหนังสือว่า "วังปารุสก์เป็นศูนย์กลางอันสำคัญของรัฐบาลในสมัยเปลี่ยนแปลงการปกครอง พ.ศ. 2475 และต่อมาน่าจะมีคนรู้จักวังมากกว่ารู้จักข้าพเจ้า จึงเห็นว่า วังปารุสก์ จะสะดุดใจคน"
โพไซดอน

| โพไซดอน |
| --- | --- |
เทพเจ้าแห่งเสน่ห์ ทรัพย์สมบัติ ทะเล แผ่นดินไหว พายุและม้า
โพไซดอนจากมีลอส 2 ศตวรรษก่อน ค.ศ. (พิพิธภัณฑ์โบราณคดีแห่งชาติเอเธนส์)
ที่ประทับ: ยอดเขาโอลิมปัส หรือ ทะเล
สัญลักษณ์: ตรีศูล, ปลา, โลมา, ม้า และกระทิง
ข้อมูลส่วนบุคคล
คู่ครอง: แอมฟิไทรที
บุตร - ธิดา: ธีซีอัส ไทรทัน, พอลิฟีมัส, บีลัส, อะจีนอร์, เนเลอุส, แอตลัส (มิใช่เทพไททันผู้แบกโลก)
บิดา-มารดา: โครนัสและเรีย
พี่น้อง: เฮดีส, ดีมิเทอร์, เฮสเตีย, ฮีรา, ซูส
เทพที่เทียบเท่าในความเชื่ออื่น
เทียบเท่าในโรมัน: เนปจูน
โพไซดอน (อังกฤษ: Poseidon, ออกเสียง: /poʊˈsaɪdᵊn, pəˈsaɪdᵊn,/; กรีก: Ποσειδών, [pose͜edɔ́͜ɔn]) เป็นหนึ่งในสิบสองเทพเจ้าโอลิมปัสในเทพปกรณัมกรีก พระราชอาณาเขตหลักคือมหาสมุทร  และพระองค์ทรงได้รับขนานพระนามว่า "สมุทรเทพ" นอกจากนี้ พระองค์ยังทรงได้รับขนานพระนามว่า "ผู้เขย่าโลก" (Earth-Shaker) เนื่องจากบทบาทของพระองค์ในการก่อแผ่นดินไหว และ "ผู้กำราบม้า" (tamer of horses) พระองค์มักได้รับการพรรณาว่าเป็นบุรุษวัย 20 มีพระเกษาหยิก และมีรูปพรรณสัณฐานบึกบึนหล่อเหลา
แผ่นจารึกอักษรไลเนียร์บีแสดงว่า ที่ไพลอสและธีบส์กรีซยุคสำริดก่อนมีเทพเจ้าโอลิมปัสมีการบูชาโพไซดอนเป็นเทพเจ้าหลัก แต่ภายหลังมีการรวมพระองค์เข้าเป็นเทพเจ้าโอลิมปัสในฐานะพระอนุชาของเฮดีสและพระเชษฐาของซูส ตำนานพื้นบ้านบางตำนานเล่าว่า เรีย พระมารดาของพระองค์ ช่วยพระองค์ไว้โดยซ่อนพระองค์ไว้กับฝูงแกะแล้วแสร้งทำเป็นว่าให้กำเนิดลูกลาออกมา เพื่อมิให้ถูกโครนัสกลืนกิน
โฮเมอร์แต่งเพลงสวดสรรเสริญแด่โพไซดอน โพไซดอนทรงเป็นผู้พิทักษ์นครเฮเลนหลายนคร แม้พระองค์จะแพ้อะธีนาในการประชันชิงกรุงเอเธนส์ก็ตาม ส่วนในบทสนทนา Timaeus และ Critias ของเพลโตว่า เกาะแอตแลนติสเป็นพระราชอาณาเขตที่โพไซดอนทรงเลือก
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Poseidon
| ด ค กเทพปกรณัมกรีก |
| --- | --- |
ปฐมเทพ:  เคออส  อะแนงคี  โครนอส  เอียรอส  ไกอา  ยูเรนัส  ทาร์ทารัส  อีเธอร์  เฮเมรา  เอระบัส  นิกซ์  โอฟิออน  มอยเร 
เทพไททัน:  โครนัส  โอเชียนัส  เรีย  ทีมิส  แอตลัส  ซีอัส  ครีอัส  ไฮพีเรียน  ธีอา  เทธิส  นิมอซินี  ฟีบี  โพรมีเทียส  เอพิมีเทียส  ไออาเพทัส  เมโนเอเทียส 
สิบสองเทพเจ้าโอลิมปัส:  ซูส  ฮีรา  โพไซดอน  ดิมีเทอร์  อะธีนา  อะพอลโล  อาร์ทิมิส  แอรีส  แอโฟรไดที  ฮิฟีสตัส  เฮอร์มีส  ไดอะไนซัสหรือเฮสเตีย 
เทพเจ้าหลักอื่น:  แอซคลีเปียส  ฮีลิออส  อีออส  เฮดีส  ฮีบี  เฮคะที  แพน  เพอร์เซฟะนี  เซลีนี 
กลุ่ม:  แอมะซอน  เซนทอร์  คเธาะนิค  ไซคลอปส์  มังกร  อิรินีอีซ  ยักษ์  ฮาร์พี  เฮคะท็องคะรีซ  มอยเร  พระเจ้าไมซีเนียน  มนุษย์  มิวส์  นิมฟ์  เซเทอร์  สมุทรเทพ 
วีรบุรุษ:  เฮราคลีสกับงานของเขา  อคิลลีสกับสงครามกรุงทรอย  โอดิสเซียสกับโอดิสซีย์  เจสันกับลูกเรืออาร์โก  เพอร์ซิอัสกับเมดูซา  อีดิปัสกับธีบส์  ธีซีอัสกับมินะทอร์  บิลเลโรฟอนกับคิเมียรา 
สถานที่ศักดิ์สิทธิ์:  เดลฟี  ดอโดนา  ดีลอส  โอลิมเปีย  โอลิมปัส
วราภัทร์ เพชรสถิตย์

| สิบโท วราภัทร์ เพชรสถิตย์ |
| --- | --- |
ชื่อเล่น: ไอซ์
เกิด: 8 กุมภาพันธ์ พ.ศ. 2535 (33 ปี) วราภัทร์ เพชรสถิตย์
อาชีพ: นักแสดง ทหาร
สิบโท วราภัทร์ เพชรสถิตย์ ชื่อเล่น ไอซ์ เกิดเมื่อวันที่ 8 กุมภาพันธ์ พ.ศ. 2535 เป็นนักแสดงชาวไทย มีผลงานเด่น จากการแสดงในภาพยนตร์เรื่อง หอแต๋วแตก แหกกระเจิง  กองพันครึกครื้น ท.ทหารคึกคัก ละคร วนาลีนอกจากนี้ ยังเป็นทหาร ด้วย ปัจจุบัน ไอซ์สังกัดทหารกองประจำการที่ ร.1 พัน.1 รอ. ทหารมหาดเล็กรักษาพระองค์
การศึกษา

มัธยมศึกษาตอนต้น โรงเรียนศรีบุณยานนท์
มัธยมศึกษาตอนปลาย โรงเรียนนวมินทราชินูทิศ หอวัง นนทบุรี
มหาวิทยาลัยธุรกิจบัณฑิตย์
มหาวิทยาลัยรามคำแหง
โรงเรียนนายสิบทหารบก
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทาง สถานีโทรทัศน์ไทยทีวีสีช่อง 3
| ปี | เรื่อง | บทบาท |
| --- | --- | --- |
| 2554 | วนาลี | ฤทธิรงค์ |
ละครโทรทัศน์ทั้งหมดด้านล่างนี้ออกอากาศทาง ช่อง 8
| ปี | เรื่อง | บทบาท |
| --- | --- | --- |
| 2558 | แหวนทองเหลือง | ร.ต.ท.นิทัศน์ |
| 2558 | หลวงพี่ดิจิตอล  | - |
| 2558 |  ลิเกหมัดสั่ง  | บุญหลง |
| 2558 | มงกุฎริษยา | ดนัย |
ผลงาน > ภาพยนตร์

| ภาพยนตร์ |
| --- | --- | --- | --- | --- |
| ปี พ.ศ. | เรื่อง |  รับบทเป็น | หมายเหตุ |  |
| 2552 | แต๋วเตะตีนระเบิด | ไอซ์ |  |  |
| 2552 | หอแต๋วแตก แหกกระเจิง | พู่กัน |  |  |
| 2553 | กองพันครึกครื้น ท.ทหารคึกคัก | จีวร |  |  |
| 2554 | เหลือแหล่ | เร็กเก้ |  |  |
| 2555 | หอแต๋วแตก แหกมว๊ากกกก | พู่กัน |  |  |
ผลงาน > แสดงมิวสิกวิดีโอ

มิวสิกวิดีโอ เพลงถามไม่ตรงคำตอบ - หวาย
มิวสิกวิดีโอ โฟร์ - มด
วีซีดีคาราโอเกะ เนโกะจัมพ์
ผลงาน > โฆษณา

Tros body series (สมรภูมิความหล่อ)
รองเท้า GoldCity (เป็นอย่างที่คุณอยากเป็น)
มิรินด้า (เวียดนาม)
true move
citra
listerline
suzuki nex
AP condo
mountain dew
ธนาคารกรุงไทย
เครื่องปรับอากาศ Panasonic
McDonald
น้ำยาปรับผ้านุ่ม Downy
ยาสีฟัน Close Up
นพพล พลคำ

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  นพพล พลคำ
วันเกิด:  19 กรกฎาคม พ.ศ. 2539 (28 ปี)
สถานที่เกิด:  จังหวัดร้อยเอ็ด ประเทศไทย
ส่วนสูง:  1.74 m (5 ft 8 1⁄2 in)
ตำแหน่ง:  กองกลางตัวรับ
ข้อมูลสโมสร
สโมสรปัจจุบัน:  ขอนแก่น ยูไนเต็ด
หมายเลข:  18
สโมสรเยาวชน
2554–2556:  วิทยาลัยเทคโนโลยีพณิชยการราชดำเนิน
สโมสรอาชีพ*
| ปี |  ทีม |  ลงเล่น |  (ประตู) |
| 2556–2561 |  โปลิศ เทโร |  30 |  (1) |
| 2556 |  → อาร์แบค (ยืมตัว) |  0 |  (0) |
| 2556–2558 |  → กรุงเทพคริสเตียน (ยืมตัว) |  28 |  (1) |
| 2559–2560 |  → แอร์ฟอร์ซ ยูไนเต็ด (ยืมตัว) |  24 |  (2) |
| 2562–2566 |  สมุทรปราการ ซิตี้ |  67 |  (0) |
| 2565–2566 |  → นครราชสีมา มาสด้า (ยืมตัว) |  26 |  (0) |
| 2566–2567 |  พีที ประจวบ |  32 |  (0) |
| 2567– |  ขอนแก่น ยูไนเต็ด |  0 |  (0) |
ทีมชาติ
| 2556–2557 |  ไทย อายุไม่เกิน 19 ปี |  14 |  (2) |
| 2559–2561 |  ไทย อายุไม่เกิน 23 ปี |  15 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 1 ธันวาคม 2567
นพพล พลคำ ชื่อเล่น บี้ (อังกฤษ: Nopphon Phonkam, 2 มิถุนายน พ.ศ. 2538 —) เป็นนักฟุตบอลชาวไทย เล่นตำแหน่งกองกลางตัวรับ ปัจจุบันเล่นให้กับขอนแก่น ยูไนเต็ดในไทยลีก
ทีมชาติ

ในเดือนสิงหาคม พ.ศ. 2560 นพพลได้รับเหรียญทองในนามทีมชาติไทยรุ่นอายุไม่เกิน 23 ปี ในการแข่งขันฟุตบอลซีเกมส์ 2017 ต่อมาในเดือนมกราคม พ.ศ. 2561 เขามีชื่อติดทีมชาติรุ่นอายุไม่เกิน 23 ปี ในการแข่งขันฟุตบอลเอเชียเยาวชนที่ประเทศจีน
เกียรติประวัติ

ซีเกมส์  เหรียญทอง (1): 2560
แหล่งข้อมูลอื่น

ข้อมูลของ นพพล พลคำ ที่ซอกเกอร์เวย์
| ด ค กผู้เล่นชุดปัจจุบันของสโมสรฟุตบอลขอนแก่น ยูไนเต็ด  |
| --- | --- |
 1 จิรวัฒน์  2 กิตติชัย  4 ทินกร   5 ลังดิส   6 ปาณเดชา  7 ชิษณุพงษ์  8 ริว ซึง อู  9 จักรกริช  10 ถวิล   13 ศิริวัฒน์  14 วรฤทธิ์  17 ภาณุพงศ์  18 ธนวรรธน์  19 การาบูเอ  21 พงศภัค  23 อดิศักดิ์  24 กิตติพัศ  28 วสันต์  30 นิพิฐพนธ์  31 เฉลิมภัทร  33 เทวา  35 ภานุพงศ์  38 ศิริวัฒน์  41 รชต  44 ศุภกร  50 จอง   59 พงศ์วรินทร์   77 พลากร  หัวหน้าผู้ฝึกสอน: เทรโลวิช
มินนี่ (นักร้อง)

| มินนี่ |
| --- | --- |
มินนี่ในเดือนกันยายน 2566
เกิด: ณิชา ยนตรรักษ์ 23 ตุลาคม พ.ศ. 2540 (27 ปี) กรุงเทพมหานคร ประเทศไทย
อาชีพ:  นักร้อง  นักแต่งเพลง  นักแสดง 
อาชีพทางดนตรี
ที่เกิด: ประเทศเกาหลีใต้
แนวเพลง:  เคป็อป  ทีป็อป  อาร์แอนด์บี 
เครื่องดนตรี: เสียงร้อง
ช่วงปี: 2561–ปัจจุบัน
ค่ายเพลง:  คิวบ์  Legion1 
สมาชิกของ:  ไอเดิล  ยูไนเต็ดคิวบ์ 
 นักดนตรี
ลายมือชื่อ

ณิชา ยนตรรักษ์ (เกิด 23 ตุลาคม พ.ศ. 2540) หรือที่รู้จักกันในชื่อเล่นว่า มินนี่ (เกาหลี: 민니, อังกฤษ: Minnie) เป็นนักร้อง นักแต่งเพลง และนักแสดงชาวไทยที่อาศัยอยู่ในเกาหลีใต้ เธอเป็นสมาชิกของไอเดิล เกิร์ลกรุปเกาหลีใต้ สังกัดคิวบ์เอนเตอร์เทนเมนต์
ประวัติและการงาน > ชีวิตช่วงต้นและก่อนเปิดตัว

มินนี่เกิดเมื่อวันที่ 23 ตุลาคม 2540 เธอมีพี่ชายฝาแฝด มินนี่เล่นเปียโนมาตั้งแต่อายุห้าขวบและเรียนร้องเพลงตั้งแต่อายุเจ็ดขวบ มินนี่มีแม่ของเธอเป็นแรงบันดาลในการเล่นดนตรี เธอมักจะดูแม่เล่นเปียโนและเรียนรู้ที่จะเล่นจากเธอ มินนี่จบการศึกษาจากโรงเรียนวัฒนาวิทยาลัย เธอเรียนดนตรีและการร้องเพลงที่สถาบันสอนร้องเพลงและดนตรีในเครือบริษัทจีเอ็มเอ็ม แกรมมี่ และยังเคยเป็นทั้งเชียร์ลีดเดอร์ มือกลอง นักแสดงในละครเวทีและอื่น ๆ ในเดือนกันยายน 2557 เธอเข้าร่วมการออดิชันของคิวบ์ในประเทศไทยและย้ายไปอยู่เกาหลีในปี 2558
เมื่อวันที่ 23 มีนาคม 2559 มินนี่ปรากฏในสาธารณชนครั้งแรกผ่านอินสตาแกรมของคิวบ์ เมื่อวันที่ 5 พฤศจิกายน เธอได้มีส่วนร่วมในการแสดงของช็อน โซ-ย็อน ที่คอนเสิร์ตอันพริตตีแร็ปสตาร์ 3 ในเดือนมิถุนายน 2017 เธอมีส่วนร่วมในวิดีโอโปรโมตของไรซิงสตาร์คอสเมติกร่วมกับ ซ่ง อวี่ฉี และชูหฺวา ซึ่งเป็นสมาชิกของไอเดิลในอนาคต ในปีเดียวกัน มินนี่ได้รับโอกาสในการร่วมร้องเพลงของ ไลน์เฟรนส์ ทวิงเกิลทวิงเกิลลิตเติลสตาร์ และอีกหกเพลงใน แดนซ์พาร์ตี! - ชิลเดรนส์อิงลิชซ็องส์
ประวัติและการงาน > 2561–2567: เปิดตัวกับไอเดิล และการทำงานร่วมกัน

บทความหลัก: ไอเดิล
เมื่อวันที่ 2 พฤษภาคม 2561 มินนี่เปิดตัวกับไอเดิล ด้วยมินิอัลบั้มของพวกเธอ ไอแอม และเพลงนำ "ลาทาทา" เธอเป็นที่รู้จักกันดีว่ามีน้ำเสียงที่เป็นเอกลักษณ์ ดึงดูด ฟังแล้วผ่อนคลาย
ในอัลบั้มที่สองของพวกเธอ ไอเมด มินนี่ได้ร่วมแต่งและประพันธ์เพลง โบลว์ยัวร์ไมนด์ ซึ่งเปิดตัวครั้งแรกผ่าน ทูเนเวอร์แลนด์ พร้อมทั้งมิวสิกวิดีโอที่เธอกำกับเอง มินนี่กล่าวว่าเธอแต่งเพลงด้วยเปียโนและเข้าเรียนมิดิ เพื่อพัฒนาด้านการประพันธ์เพลง เธอมีส่วนร่วมในการประพันธ์เพลง "ฟอร์ยู" ในอัลบั้มเปิดตัวของไอเดิลที่ญี่ปุ่น ลาทาทา ในเดือนตุลาคม พ.ศ. 2562 ไอเดิลเข้าร่วมแข่งขันรายการ ควีนดอม ของเอ็มเน็ต ในการแสดงรอบแรก ผู้ชมถูกครอบงำด้วยเสน่ห์ของมินนี่ด้วยคาถาภาษาไทยในเพลง "ลาทาทา" และได้รับการตอบรับอย่างดีจากผู้ชมทั้งในเกาหลีใต้และไทย ในการแสดงยูนิตรอบที่สาม มินนี่เป็นตัวแทนของไอเดิล ร่วมกับเพลงกับฮเยจ็องสมาชิกของเอโอเอ ร้องเพลง "อินสตาแกรม" ของดีน การแสดงนี้ได้รับการโหวตให้เป็นการแสดงยูนิตที่ผู้เข้าแข่งขันคาดหวังมากที่สุด ยิ่งไปกว่านั้นเพลงกลับเข้าไปในชาร์ตได้อีกครั้ง และได้รับความนิยมเพิ่มขึ้นในหมู่ประชาชนทั่วไปจากการแสดงของพวกเธอ เมื่อวันที่ 15 ตุลาคม พ.ศ. 2562 มีการประกาศว่ามินนี่จะได้ร่วมร้องเพลงกับ Wengie ยูทูบเบอร์ชาวจีน-ออสเตรเลีย ในเพลง "เอ็มไพร์" ซึ่งจะเปิดตัวในวันที่ 18 ตุลาคม พ.ศ. 2562
ประวัติและการงาน > 2568: เปิดตัวในฐานะศิลปินเดี่ยว

ในวันที่ 21 มกราคม พ.ศ. 2568 มินนี่ได้เปิดตัวในฐานะศิลปินเดี่ยวอย่างเป็นทางการด้วยมินิอัลบั้มที่ชื่อว่า HER โดยภายในอัลบั้มมีเพลงทั้งหมด 7 เพลง ได้แก่ Blind Eyes Red, HER ซึ่งเป็นเพลงไตเติลของอัลบั้ม, Drive U Crazy(Ft. YUQI of (G)I-DLE), Cherry Sky, Valentine’s Dream, It’s Okay และ Obsession(Ft. TEN of WayV) ซึ่งมินนี่มีส่วนร่วมในการแต่งเพลงทั้ง 7 เพลง โดยในวันแรก อัลบั้ม HER สามารถทำยอดขายได้ 53,*** อัลบั้ม และเพลงไตเติลอย่าง HER ก็เปิดตัวที่อันดับ 54 ชาร์ต Bugs และอันดับ 171 ชาร์ต Genie โดยภายหลังสามารถขึ้นไปถึงอันดับที่ 1 ของชาร์ต Bugs ได้ในวันที่ 25 มกราคม และชนะในรายการ Music Bank ด้วยคะแนน 7505 คะแนน
เครดิตการแต่งเพลง

เครดิตเพลงทั้งหมดดัดแปลงจากฐานข้อมูลของสมาคมลิขสิทธิ์เพลงเกาหลี เว้นแต่จะระบุไว้เป็นอย่างอื่น
| ปี | อัลบั้ม | เพลง | คำร้อง> เครดิต | คำร้อง> ร่วมกับ | ทำนอง> เครดิต | ทำนอง> ร่วมกับ | เรียบเรียง> เครดิต | เรียบเรียง> ร่วมกับ |
| --- | --- | --- | --- | --- | --- | --- | --- | --- |
| 2019 | I MADE | "Blow Your Mind" | ใช่   | Flow Blow, โซย็อน | ใช่   | Flow Blow | ใช่   | Flow Blow |
| 2019 | LATATA | "For You" | ใช่   | FCMHoudini, โซย็อน, เอริ โอซานาอิ | ใช่   | FCMHoudini | ใช่   | FCMHoudini |
| 2019 | Empire | "Empire" with Wengie | ใช่   | 72, Melanie Fontana, Michel Schulz, Wendy Huang | ไม่   | – | ไม่   | – |
| 2020 | SUGARMAN3 ตอน 8 | "2020 Show" | ไม่   | – | ไม่   | – | ใช่   | BreadBeat |
| 2020 | ดิจิทัลซิงเกิล | "i’M THE TREND" | ใช่   | อวี่ฉี, โซย็อน, FCMHoudini | ใช่   | อวี่ฉี, ยูโตะ, FCMHoudini | ไม่   | - |
| 2020 | Oh my god | “Tung-Tung(Empty)” | ใช่   |  FCMHoudini, โซย็อน | ใช่   |  FCMHoudini | ใช่   |  FCMHoudini |
| 2021 | I BURN | “MOON” | ไม่   | - | ใช่   | FCMHoudini, FCM667 | ใช่   | FCMHoudini |
| 2021 | I BURN | “DAHLIA” | ใช่   | BreadBeat,  โซย็อน | ใช่   | BreadBeat | ไม่   | - |
| 2022 | I NEVER DIE | “ALREADY” | ใช่   | FCMHoudini, โซย็อน | ใช่   | FCMHoudini | ใช่   | FCMHoudini |
| 2022 | I NEVER DIE | “ESCAPE” | ใช่   | BreadBeat,  โซย็อน | ใช่   | BreadBeat | ไม่   | - |
| 2022 | I LOVE | “Change” | ใช่   | BreadBeat, โซย็อน | ใช่   | BreadBeat | ไม่   | - |
| 2022 | I LOVE | “Sculpture” | ใช่   | โซย็อน, FCMHoudini | ใช่   | FCMHoudini | ไม่   | - |
| 2023 | I FEEL | “Lucid” | ใช่   | โซย็อน | ใช่   | BreadBeat, ชินกัก | ไม่   | - |
| 2023 | I FEEL | “Paradise” | ใช่   | B.O., โซย็อน | ใช่   | BreadBeat | ไม่   | - |
| 2024 | 2 | “Vision” | ใช่   | มิยอน, Roydo | ใช่   | BreadBeat, ชินกัก | ไม่   | - |
| 2024 | 2 | “7Days” | ใช่   | Tim Tan | ใช่   | BreadBeat | ไม่   | - |
| 2025 | HER | “Blind Eyes Red” | ไม่   | - | ใช่   | Timtan | ไม่   | - |
| 2025 | HER | “HER” | ใช่   | BreadBeat, ชินกัก, CA$HCOW, Tim Tan | ใช่   | Big Naughty, Charlotte, Tim Tan | ไม่   | - |
| 2025 | HER | “Drive U Crazy”ft. YUQI | ไม่   | - | ใช่   | Bård Bonsaksen, Hilda Stenmalm | ไม่   | - |
| 2025 | HER | “Cherry Sky” | ใช่   | Dallas K, Chloe Angelides, Liza Owen | ใช่   | Chloe Angelides, Liza Owen | ไม่   | - |
| 2025 | HER | “Valentine’s Dream” | ใช่   | Houdini, BreadBeat, ชินกัก | ใช่   | Houdini | ไม่   | - |
| 2025 | HER | “It’s Okay” | ใช่   | Houdini, BreadBeat, CA$HCOW | ใช่   | Houdini | ไม่   | - |
| 2025 | HER | “Obssesion” ft. TEN | ใช่   | Houdini, Coolcat, BreadBeat, Tim Tan | ใช่   | Tim Tan, TYTAN | ไม่   | - |
ผลงานการแสดง > ภาพยนตร์

| ปี | เรื่อง | บทบาท |  |
| --- | --- | --- | --- |
| 2021 | So Not Worth It | มินนี | ภาพยนตร์ฉายทางเน็ตฟลิกซ์ |
ผลงานเพลง > เพลงประกอบ

| ปี | ชื่อเพลง | ประกอบ |
| --- | --- | --- |
| 2020 | Getaway | My Dangerous Wife ตอนที่ 2 |
| 2020 | We Already Fell In Love | DoDoSolSolLaLaSol ตอนที่ 4 |
| 2022 | Saying Hello | Link: Eat, Love, Kill ตอนที่ 2 |
| 2022 | HWAA(เวอร์ชันวันทองไร้ใจ) | เว็บตูนเรื่องวันทองไร้ใจ |
| 2023 | In The Novel | It Was All a Mistake ตอนที่ 2 |
| 2023 | Making Waves | การแข่งขัน VCT Pacific 2023 |
| 2023 | PINK YOUR MOMENT | โฆษณาเครื่องดื่ม X-Rated liqueur |
| 2023 | Timing |  A Good Day To Be A Dog ตอนที่ 2 |
| 2024 | Like A Dream | Lovely Runner ตอนที่ 3 |
| 2025 | Answer | Love Scout ตอนที่ 7 |
ผลงานเพลง > ศิลปินรับเชิญ

| ปี | ชื่อเพลง | ศิลปิน |
| --- | --- | --- |
| 2019 | Empire | WRAYA(WENGIE) |
| 2021 | MONEY HONEY | F.HERO, URBOYTJ |
| 2022 | Theif | HEIZE |
| 2023 | Expectations | Anne-Marie |
| 2023 | NOT OKAY | Loco |
| 2024 | Everytime | YUQI |
รางวัลที่ได้รับ

| ปี | วันที่ | รางวัล | งาน |
| --- | --- | --- | --- |
| 2024 | 7 พฤศจิกายน | The Most Internationally Influential Singer Award | 2024 Thailand Headlines Person of the Year Awards |
| 2025 | 16 กุมภาพันธ์ | The Most Prime Solo | Hanteo Music Awards 2024 |
รางวัลที่ได้รับ > รางวัลรายการเพลง

| ปี | วันที่ | เพลง | รายการ |
| --- | --- | --- | --- |
| 2025 | 31 มกราคม | HER | Music Bank |
แหล่งข้อมูลอื่น

มินนี่ ที่อินเทอร์เน็ตมูวีเดตาเบส
| --- | --- |
ฐานข้อมูลการควบคุมรายการหลักฐาน: ศิลปิน :  มิวสิกเบรนซ์ 2
เขตบางเขน

| เขตบางเขน |
| --- | --- |
เขต
การถอดเสียงอักษรโรมัน
 • อักษรโรมัน: Khet Bang Khen
อุโมงค์ถนนพหลโยธินลอดใต้วงเวียนหลักสี่ บริเวณหน้าวัดพระศรีมหาธาตุวรมหาวิหาร
คำขวัญ: บางเขนเมืองน่าอยู่ อนุสาวรีย์พิทักษ์รัฐ วัดพระศรีพิทักษ์ธรรม รวมน้ำใจรวมพลังปวงประชา
แผนที่กรุงเทพมหานคร เน้นเขตบางเขน
พิกัด: 13°52′26″N 100°35′47″E﻿ / ﻿13.87389°N 100.59639°E﻿ / 13.87389; 100.59639
ประเทศ:  ไทย
เขตปกครองพิเศษ: กรุงเทพมหานคร
พื้นที่
 • ทั้งหมด: 42.123 ตร.กม. (16.264 ตร.ไมล์)
ประชากร (2567)
 • ทั้งหมด: 184,231 คน
 • ความหนาแน่น: 4,373.64 คน/ตร.กม. (11,327.7 คน/ตร.ไมล์)
รหัสไปรษณีย์: 10220, 10230 (เฉพาะหมู่ที่ 8–10 แขวงท่าแร้ง)
รหัสภูมิศาสตร์: 1005
ที่อยู่ สำนักงาน: เลขที่ 14 หมู่ที่ 3 ถนนพหลโยธิน แขวงอนุสาวรีย์ เขตบางเขน กรุงเทพมหานคร 10220
เว็บไซต์: www.bangkok.go.th/bangkhen
 ส่วนหนึ่งของสารานุกรมประเทศไทย
บางเขน เป็นหนึ่งในห้าสิบเขตของกรุงเทพมหานคร เป็นเขตที่อยู่อาศัยรองรับการขยายตัวของเมืองทางทิศตะวันออก (ตอนเหนือ) ของกรุงเทพมหานคร และเป็นเขตที่มีจำนวนประชากรมากเป็นอันดับที่ 5 รองจากเขตประเวศ
ที่ตั้งและอาณาเขต

เขตบางเขนตั้งอยู่บริเวณฝั่งตะวันออกของแม่น้ำเจ้าพระยาหรือฝั่งพระนคร มีอาณาเขตติดต่อกับพื้นที่การปกครองต่าง ๆ เรียงตามเข็มนาฬิกา ดังนี้
ทิศเหนือ ติดต่อกับเขตสายไหม มีถนนพหลโยธิน คลองหนองผักชี (ลำผักชี) คลองหนองจอก คลองหนองตะแคง คลองหนองบัวมน และคลองออเป้ง (บึงพระยาสุเรนทร์) เป็นเส้นแบ่งเขต
ทิศตะวันออก ติดต่อกับเขตคลองสามวา มีคลองพระยาสุเรนทร์ (หนองใหญ่) และคลองคู้ชุมเห็ดเป็นเส้นแบ่งเขต
ทิศใต้ ติดต่อกับเขตคันนายาว เขตบึงกุ่ม และเขตลาดพร้าว มีคลองจรเข้บัว (หกขุด) คลองลำชะล่า คลองตาเร่ง คลองโคกคราม คลองสามขา และคลองหลุมไผ่เป็นเส้นแบ่งเขต
ทิศตะวันตก ติดต่อกับเขตจตุจักร เขตหลักสี่ และเขตดอนเมือง มีคลองบางบัวและคลองถนนเป็นเส้นแบ่งเขต
ประวัติศาสตร์

เขตบางเขนเดิมมีฐานะเป็น อำเภอบางเขน จัดตั้งขึ้นเมื่อ พ.ศ. 2440 ขึ้นอยู่กับจังหวัดพระนคร เดิมทิศตะวันตกของอำเภอมีอาณาเขตติดต่อกับจังหวัดนนทบุรีโดยใช้แนวคลองเปรมประชากรเป็นเส้นแบ่งเขตจังหวัด จนกระทั่งในเดือนตุลาคม พ.ศ. 2475 ทางราชการได้โอนพื้นที่ซึ่งตั้งอยู่ทางฟากตะวันตกของคลองนี้ (ได้แก่ ตำบลทุ่งสองห้องจากอำเภอปากเกร็ด และหมู่ที่ 1–3 ของตำบลลาดโตนดจากอำเภอเมืองนนทบุรี) มาอยู่ในท้องที่ปกครองของอำเภอบางเขน เพื่อความสะดวกในการตรวจตราของเจ้าหน้าที่และความสะดวกในการติดต่อราชการของประชาชนในท้องที่ดังกล่าว คลองประปาจึงกลายเป็นแนวแบ่งเขตการปกครองระหว่างทั้งสองจังหวัดแทนนับแต่นั้น
เนื่องจากอำเภอบางเขนมีอาณาเขตกว้างขวางมาก ประกอบกับมีชุมนุมชน ย่านการค้า และอุตสาหกรรมเพิ่มขึ้นในท้องที่ ใน พ.ศ. 2490 กระทรวงมหาดไทยจึงได้แบ่งพื้นที่ทางทิศตะวันออกเฉียงใต้ของตำบลสายไหมตั้งเป็นตำบลออเงิน รวมพื้นที่บางส่วนของตำบลอนุสาวรีย์และตำบลตลาดบางเขนตั้งเป็นตำบลคลองถนน และแบ่งพื้นที่ทางทิศเหนือของตำบลทุ่งสองห้องตั้งเป็นตำบลสีกัน และได้จัดตั้งสุขาภิบาลอนุสาวรีย์ขึ้นในบางส่วนของตำบลอนุสาวรีย์เมื่อ พ.ศ. 2499 (ภายหลังได้ขยายเขตครอบคลุมทั้งอำเภอ จนกระทั่งเทศบาลนครกรุงเทพได้โอนเอาตำบลลาดยาวเข้าไปอยู่ในท้องที่ใน พ.ศ. 2507)
ต่อมาในช่วง พ.ศ. 2514–2515 มีการเปลี่ยนแปลงลักษณะการปกครองภูมิภาคไปสู่การปกครองส่วนท้องถิ่นในเขตจังหวัดพระนครและจังหวัดธนบุรี กล่าวคือ รวมจังหวัดทั้งสองเข้าด้วยกันเป็นจังหวัดนครหลวงกรุงเทพธนบุรี และเปลี่ยนเป็นกรุงเทพมหานคร ยุบการปกครองแบบเทศบาลและสุขาภิบาล รวมทั้งแบ่งหน่วยการปกครองออกเป็นเขตและแขวงแทนอำเภอและตำบล อำเภอบางเขนจึงเปลี่ยนฐานะเป็น เขตบางเขน แบ่งออกเป็น 8 แขวง
ต่อมาเมื่อมีประชากรหนาแน่นขึ้นเนื่องจากความเจริญทางเศรษฐกิจและสาธารณูปโภค รวมทั้งท้องที่บางแห่งอยู่ไกลจากสำนักงานเขต เพื่อสะดวกแก่การปกครองและการอำนวยความสะดวกแก่ประชาชน กระทรวงมหาดไทยจึงมีประกาศแบ่งพื้นที่ทางทิศตะวันตกและทิศตะวันตกเฉียงใต้ของเขตไปจัดตั้งเป็นเขตดอนเมืองและเขตจตุจักรใน พ.ศ. 2532 และเมื่อ พ.ศ. 2540 ก็ได้แบ่งพื้นที่ทิศเหนือของเขตไปจัดตั้งเป็นเขตสายไหม แต่ในเวลาเดียวกันก็ได้รับพื้นที่บางส่วนของแขวงจรเข้บัว เขตลาดพร้าว มาอยู่ในการปกครอง โดยปัจจุบันมีฐานะเป็นหมู่ที่ 8–10 ของแขวงท่าแร้ง
การแบ่งเขตการปกครอง

เขตบางเขนแบ่งเขตการปกครองย่อยออกเป็น 2 แขวง โดยมีคลองกะเฉด คลองแพรเขียว และคลองไผ่เขียวเป็นเส้นแบ่งเขต ได้แก่
| หมาย เลข | อักษรไทย | อักษรโรมัน | พื้นที่  (ตร> กม.) | จำนวนประชากร  (ธันวาคม 2566) | ความหนาแน่นประชากร  (ธันวาคม 2566) | แผนที่ |
| --- | --- | --- | --- | --- | --- | --- |
| 2. | อนุสาวรีย์ | Anusawari | 18.406 | 85,903 | 4,667.12 |  |
| 8. | ท่าแร้ง | Tha Raeng | 23.717 | 98,708 | 4,161.91 |  |
| ทั้งหมด | ทั้งหมด | ทั้งหมด | 42.123 | 184,611 | 4,382.67 |  |
หมายเลขที่หายไปปัจจุบันคือแขวงในเขตจตุจักร เขตสายไหม เขตหลักสี่ และเขตดอนเมือง